Úradný vestník L 188 , 29/07/1993 S. 0001 - 0010

Fínske špeciálne vydanie: Kapitola 7 Zväzok 4 S. 0207

Švédske špeciálne vydanie: Kapitola 7 Zväzok 4 S. 0207



Smernica Rady 93/29/EHS zo 14. júna 1993 o identifikácii ovládačov, oznamovačov a indikátorov pre dvoj- alebo trojkolesové motorové vozidlá RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, a najmä na jej článok 100a, so zreteľom na smernicu Rady 92/61/EHS z 30. júna 1992 o typovom schvaľovaní dvoj- alebo trojkolesových motorových vozidiel [1], so zreteľom na návrh Komisie [2], v spolupráci s Európskym parlamentom [3], so zreteľom na stanovisko Hospodárskeho a sociálneho výboru [4], keďže vnútorný trh zahŕňa oblasť bez vnútorných hraníc, v ktorej je zabezpečený voľný pohyb tovaru, osôb, služieb a kapitálu; keďže je potrebné prijať opatrenia vyžadované na tento účel; keďže dvojkolesové alebo trojkolesové motorové vozidlá musia vzhľadom na ovládače, oznamovače a indikátory, v každom členskom štáte vykazovať určité technické charakteristiky stanovené záväznými ustanoveniami, ktoré sa navzájom medzi jednotlivými členskými štátmi líšia; keďže v dôsledku týchto rozdielov predstavujú takéto ustanovenia prekážku obchodu v spoločenstve; keďže takéto prekážky fungovania vnútorného trhu sa môžu odstrániť ak všetky členské štáty príjmu rovnaké požiadavky namiesto svojich vnútroštátnych pravidiel; keďže je potrebné vypracovať harmonizované požiadavky týkajúce sa identifikácie ovládačov, oznamovačov a indikátorov dvojkolesových alebo trojkolesových motorových vozidiel, aby sa mohli na každý typ takého vozidla uplatňovať postupy typového schválenia a typového schválenia komponentu, stanovené v smernici 92/61/EHS; keďže vzhľadom na rozsah a dôsledky akcie navrhovanej v tejto oblasti, sú opatrenia spoločenstva, ktoré sú predmetom tejto smernice, nielen potrebné ale i podstatné v záujme dosiahnutia stanoveného cieľa, ktorým je zavedenie typového schválenia vozidiel v spoločenstve; keďže tento cieľ nemôžu dostatočne dosiahnuť členské štáty jednotlivo; keďže v záujme uľahčenia prístupu na trhy štátov mimo spoločenstva, sa javí nevyhnutné uznať rovnocennosť požiadaviek tejto smernice a požiadaviek predpisu č. 60 Európskej hospodárskej komisie Organizácie Spojených národov, PRIJALA TÚTO SMERNICU: Článok 1 Táto smernica sa uplatňuje na identifikáciu ovládačov, oznamovačov a indikátorov všetkých typov vozidiel definovaných v článku 1 smernice 92/61/EHS. Článok 2 Pre udelenie typového schválenia komponentu z hľadiska identifikácie ovládačov, oznamovačov a indikátorov pre typ dvoj alebo trojkolesového motorového vozidla a pre podmienky voľného pohybu takýchto vozidiel sa použije postup, ktorý je stanovený v kapitolách II a III smernice 92/61/EHS. Článok 3 V súlade s ustanoveniami článku 11 smernice 92/61/EHS sa týmto uznáva rovnocennosť medzi požiadavkami stanovenými touto smernicou a požiadavkami stanovenými v predpise OSN/EHK č. 60 (E/ECE//TRANS//505-Add. 59). Orgány členských štátov, ktoré udeľujú typové schválenie komponentu akceptujú schválenia udelené podľa požiadaviek vyššie uvedeného predpisu č. 60 a takisto schvaľovacie značky komponentu ako alternatívu k zodpovedajúcim schváleniam udeleným podľa požiadaviek tejto smernice. Článok 4 Táto smernicu môže byť upravená v súlade s článkom 13 smernice 70/156/EHS [5] aby: - brala do úvahy všetky zmeny a doplnenia predpisu EHK uvedeného v článku 3, - sa jej príloha prispôsobila technickému pokroku. Článok 5 1. Členské štáty prijmú opatrenia potrebné na dosiahnutie súladu s touto smernicou do 14. decembra 1994. Bezodkladne o tom informujú Komisiu. Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty. Od dátumu uvedeného v prvom pododseku nesmú členské štáty z dôvodov spojených s identifikáciou ovládačov, oznamovačov a indikátorov zakázať uviesť do prevádzky vozidlá, ktoré sú v súlade s touto smernicou. Ustanovenia uvedené v prvom pododseku sa budú uplatňovať od 14. júna 1995. 2. Členské štáty oznámia Komisii znenie hlavných ustanovení vnútroštátnych právnych predpisov, ktoré príjmu v oblasti pôsobnosti tejto smernice. Článok 6 Táto smernica je adresovaná členským štátom. V Luxemburgu 14. júna 1993 Za Radu predseda J. Trøjborg [1] Ú. v. ES L 225, 10.8.1992, s. 72. [2] Ú. v. ES C 293, 9.11.1992, s. 5. [3] Ú. v. ES C 21, 25.1.1993, s. 96 a Ú. v. ES C 150, 31.5.1993. [4] Ú. v. ES C 73, 15.3.1993, s. 22. [5] Ú. v. ES L 42, 23.2.1970, s. 1. Smernica naposledy zmenená a doplnená smernicou 92/53/EHS (Ú. v. ES L 225, 10.8.199, s. 1). -------------------------------------------------- PRÍLOHA I POŽIADAVKY TÝKAJÚCE SA TYPOVÉHO SCHVÁLENIA KOMPONENTU PRE DVOJ- ALEBO TROJKOLESOVÉ MOTOROVÉ VOZIDLÁ Z HĽADISKA IDENTIFIKÁCIE ICH OVLÁDAČOV, OZNAMOVAČOV A INDIKÁTOROV 1. DEFINÍCIA Pre účely tejto smernice: 1.1. "ovládač" znamená akúkoľvek časť vozidla alebo komponent vozidla, priamo aktivovanú vodičom, ktorá spôsobuje zmenu stavu alebo funkcie vozidla alebo jednej z jeho častí; 1.2. "oznamovač" znamená signál, ktorý oznamuje uvedenie zariadenia do činnosti, funkciu alebo príznak alebo poruchový stav alebo výpadok určitej funkcie; 1.3. "indikátor" znamená zariadenie, ktoré poskytuje informáciu o správnej funkcii alebo stave systému alebo časti systému, ako je napr. stav hladiny určitej kvapaliny; 1.4. "symbol" znamená zobrazenie, ktoré umožňuje identifikovať ovládač, oznamovač alebo indikátor. 2. POŽIADAVKY 2.1. Identifikácia Ovládače, oznamovače a indikátory uvedené v bode 2.1.5, ak sú namontované na vozidle, musia byť identifikované podľa nasledovných požiadaviek. 2.1.1. Tieto symboly musia byť znázornené zreteľne oproti pozadiu, buď ako svetlé na tmavom pozadí alebo tmavé na svetlom pozadí. 2.1.2. Symboly majú byť na ovládači alebo na oznamovači ovládača, ktoré majú byť identifikované, alebo v ich bezprostrednej blízkosti. Kde to nie je možné, musí byť symbol a ovládač alebo oznamovač spojený súvislou čiarou, ktorá musí byť čo najkratšia. 2.1.3. Diaľkové svetlomety majú byť znázornené rovnobežnými horizontálnymi lúčmi svetla a stretávacie svetlomety rovnobežnými lúčmi svetla sklonenými nadol. 2.1.4. Keď sa použijú pre optické oznamovače nasledovné farby uvedené nižšie, majú tento význam: —červená: | nebezpečenstvo | —oranžová: | výstraha | —zelená: | bezpečný stav | Modrá má byť vyhradená len pre oznamovače diaľkových svetiel. 2.1.5. Označenie a identifikácia symbolov +++++ TIFF +++++ Obrázok 1Ovládač svetlometu - Diaľkový svetlomet Farba oznamovača: modrá. +++++ TIFF +++++ Obrázok 2Ovládač svetlometu - Stretávací svetlomet Farba oznamovača: zelená. +++++ TIFF +++++ Obrázok 3Smerové svetlá Farba oznamovača: zelená. +++++ TIFF +++++ Obrázok 4Svetelné výstražné zariadenie Dve možnosti: - uvedený symbol identifikácie Farba oznamovača: červená alebo - súčasná funkcia smerových svetiel (obe šípky na obrázku 3). +++++ TIFF +++++ Obrázok 5Ručný sýtič Farba oznamovača: oranžová. +++++ TIFF +++++ +++++ TIFF +++++ Obrázok 6Zvukové výstražné zariadenieObrázok 7Hladina paliva Farba oznamovača: oranžová. +++++ TIFF +++++ Obrázok 8Teplota chladiaceho média motora Farba oznamovača: červená. +++++ TIFF +++++ Obrázok 9Stav nabíjania batérie Farba oznamovača: červená. +++++ TIFF +++++ Obrázok 10Tlak oleja v motore Farba oznamovača: červená. +++++ TIFF +++++ Obrázok 11Predné hmlové svetlá (3) Farba oznamovača: zelená. +++++ TIFF +++++ Obrázok 12Zadné hmlové svetlá (3) Farba oznamovača: oranžová. +++++ TIFF +++++ +++++ TIFF +++++ +++++ TIFF +++++ Obrázok 13Zariadenie pre vznietenie alebo pre zastavenie dieselového motora, ovládač je v polohe "vypnuté"Obrázok 14Zariadenie pre vznietenie alebo pre zastavenie dieselového motora, ovládač je v polohe "zapnuté"Obrázok 15Hlavný spínač osvetlenia Farba oznamovača: zelená. +++++ TIFF +++++ Obrázok 16Spínač osvetlenia(môže sa kombinovať s ovládačom obrysových svetiel) Farba oznamovača: zelená. +++++ TIFF +++++ Obrázok 17Parkovacie svetlá Farba oznamovača: zelená. +++++ TIFF +++++ Obrázok 18Indikátor "Prevodovka v neutráli" Farba oznamovača: zelená. +++++ TIFF +++++ Obrázok 19Elektrický štartér Poznámky: () Vnútrajšok symbolu môže byť celý v tmavej farbe. () Tmavá časť tohto symbolu sa môže nahradiť jeho obrysom; biela časť v tomto zobrazení môže byť celá v tmavej farbe. () Ak sa použije jediný ovládač pre predné i zadné hmlové svelá, znázornený symbol by sa mal použiť pre "predné hmlové svetlá". -------------------------------------------------- PRÍLOHA II --------------------------------------------------